**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՓԱԽՍՏԱԿԱՆՆԵՐԻ ԵՎ ԱՊԱՍՏԱՆԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Փախստականների և ապաստանի մասին» 2008 թվականի նոյեմբերի 27-ի ՀՕ-211-Ն օրենքի (այսուհետ՝ Օրենք) ամբողջ տեքստում, բացառությամբ Օրենքի 13-րդ հոդվածի 2-րդ մասի, 34-րդ հոդվածի 4-րդ մասի 5-րդ և 6-րդ կետերի, 46-րդ և 47-րդ հոդվածների, 58-րդ հոդվածի 2-րդ մասի երրորդ նախադասության և 3-րդ մասի առաջին և երկրորդ նախադասությունների *«ոստիկանություն»* բառը և դրա համապատասխան հոլովաձևերը փոխարինել *«Միգրացիայի և քաղաքացիության բնագավառում լիազորված պետական մարմին»* բառերով և դրանց համապատասխան հոլովաձևերով։

**Հոդված 2.** Օրենքի ամբողջ տեքստում *«միգրացիոն ծառայություն» և «միգրացիայի հարցերով լիազոր մարմինը»* բառերը և դրա համապատասխան հոլովաձևերը փոխարինել *«Միգրացիայի և քաղաքացիության բնագավառում լիազորված պետական մարմին»* բառերով և դրանց համապատասխան հոլովաձևերով։

**Հոդված 3.** Օրենքի 30.1-րդ հոդվածում 6-րդ մասում լրացնել հետևյալ բովանդակությամբ երկրորդ նախադասություն.

*«Հանձնված մատնադրոշմներն ուղարկվում են մատնադրոշմների միասնական քարտադարան։»*։

**Հոդված 4.** Օրենքի 32-րդ հոդվածի 1-ին մասի 3-8-րդ կետերը շարադրել հետևյալ խմբագրությամբ.

*«3) ազգային անվտանգության մարմինները.*

*4) Ոստիկանությունը․*

*4.1) ներքին գործերի բնագավառի պետական կառավարման լիազոր մարմինը.*

*5) արտաքին գործերի բնագավառում պետական կառավարման լիազոր մարմինը (այսուհետ` Արտաքին գործերով լիազոր մարմին).*

*6) աշխատանքի և սոցիալական պաշտպանության բնագավառում պետական կառավարման լիազոր մարմինը (այսուհետ` Աշխատանքի և սոցիալական հարցերով լիազոր մարմին).*

*7) կրթության բնագավառում պետական կառավարման լիազոր մարմինը (այսուհետ` Կրթության հարցերով լիազոր մարմին).*

*8) առողջապահության բնագավառում պետական կառավարման լիազոր մարմինը (այսուհետ` Առողջապահության հարցերով լիազոր մարմին).»*։

**Հոդված 5․** Օրենքում լրացնել հետևյալ խմբագրությամբ 33.1-րդ հոդված.

*«****Հոդված******33․1․ Ներքին գործերի բնագավառի պետական կառավարման լիազոր մարմնի լիազորությունները***

*1․ Ներքին գործերի բնագավառի պետական կառավարման լիազոր մարմինը՝*

*1․ մշակում է միգրացիոն գործընթացների պետական կարգավորման քաղաքականությունը․*

*2․ համակարգում է միգրացիոն գործընթացների պետական կառավարման ոլորտում այլ պետական մարմինների կողմից իրականացվող գործառույթները․*

*3․ իրականացնում է միգրացիոն քաղաքականության ոլորտի մշտադիտարկում։»։*

**Հոդված 6.** Օրենքի 34-րդ հոդվածը՝

1. 1-ին մասում *«Միգրացիոն»* բառը փոխարինել *«Միգրացիայի և քաղաքացիության»* բառերով.
2. 4-րդ մասում լրացնել հետևյալ խմբագրությամբ 3.1-րդ կետ.

*«Հայաստանի Հանրապետությունում ապաստան ստացած փախստականներին սահմանված կարգով տրամադրում է փախստականի նույնականացման քարտ և կոնվենցիոն ճամփորդական փաստաթուղթ»*:

**Հոդված 7.** Օրենքի 35-րդ հոդվածը՝

1. վերնագրում *«հարցերով լիազոր մարմնի»* բառերը փոխարինել *«մարմինների»* բառով.
2. 2-րդ մասի 2-րդ կետում *«լիազոր մարմնին»* բառերից հետո «*և Ոստիկանությանը»* բառերը հանել։

**Հոդված 8.** Օրենքի 36-րդ հոդվածի 1-ին մասի 4-րդ կետը ուժը կորցրած ճանաչել։

**Հոդված 9.** Օրենքի 37-րդ հոդվածի վերնագրում և նույն հոդվածի 1-ին մասում *«գործերի նախարարության»* և *«գործերի նախարարությունը»* բառերը փոխարինել համապատասխանաբար *«գործերով լիազոր մարմնի»* և *«գործերով լիազոր մարմինը»* բառերով։

**Հոդված 8.** Օրենքի 38-րդ հոդվածի վերնագրում և նույն հոդվածի բովանդակության *«հարցերի նախարարության»* և *«հարցերի նախարարությունը»* բառերը փոխարինել համապատասխանաբար *«հարցերով լիազոր մարմնի»* և *«հարցերով լիազոր մարմինը»* բառերով։

**Հոդված 9.** Օրենքի 39-րդ հոդվածի վերնագրում և նույն հոդվածի 1-ին մասում *«և գիտության նախարարությունը»* բառերը փոխարինել համապատասխանաբար *«հարցերով լիազոր մարմնի»* և *«հարցերով լիազոր մարմինը»* բառերով։

**Հոդված 9.** Օրենքի 40-րդ հոդվածի վերնագրում և հոդվածի տեքստում *«նախարարության»* և *«նախարարությունը»* բառերը փոխարինել համապատասխանաբար *«հարցերով լիազոր մարմնի»* և *«հարցերով լիազոր մարմինը»* բառերով։

**Հոդված 10.** Օրենքի 46-րդ հոդվածի 4-րդ մասի 2-րդ նախադասության *«Սահմանապահ զորքերի, Ոստիկանության և Միգրացիայի հարցերով լիազոր մարմնի»* բառերը փոխարինել *«Ազգային անվտանգության ծառայության տնօրենի և ներքին գործերի բնագավառի պետական կառավարման լիազոր մարմնի ղեկավարի»* բառերով։

**Հոդված 11. Եզրափակիչ և անցումային դրույթներ**

1. Սույն օրենքն ուժի մեջ է մտնում Հանրապետության նախագահի՝ Հայաստանի Հանրապետության ներքին գործերի նախարար նշանակելու մասին հրամանագիրն ուժի մեջ մտնելու օրվանից:
2. Մինչև սույն օրենքի ուժի մեջ մտնելը Օրենքի հիման վրա ընդունված իրավական ակտերը շարունակում են գործել, մինչև սույն օրենքի ուժի մեջ մտնելուց հետո իրավասու սուբյեկտների կողմից ուժը կորցրած ճանաչելը կամ նոր իրավական ակտեր ընդունելը։
3. Մինչև սույն օրենքն ուժի մեջ մտնելը սույն օրենքի հիման վրա հարուցված վարույթները շարունակում են իրականացվել այդ վարույթների հարուցման պահին գործող Օրենքի դրույթների հիման վրա։